Taiteen edistämiskeskus
Taiteen edistämiskeskus (Taike) on Suomen opetus- ja kulttuuriministeriön alainen asiantuntijavirasto, joka aloitti toimintansa vuoden 2013 alussa korvaten Taiteen keskustoimikunnan.
Eduskunta hyväksyi lain taiteen edistämiskeskuksesta 7.11.2012. Laissa määrätään, että keskuksen eri asiantuntijaelinten päätösten tulee perustua vertaisarviointiin.
Taiteen edistämiskeskuksen johtajana toimii Paula Tuovinen kesäkuusta 2018 alkaen. Kausi kestää viisi vuotta. Häntä edelsi tehtävässä Minna Sirnö 2013–2018.
Keskuksen tehtävä on:
Ministeriö nimittää edistämiskeskuksen johtajan enintään viiden vuoden määräajaksi.
Taideneuvostolla on keskeinen tehtävä opetus- ja kulttuuriministeriön taidepolitiikan asiantuntijana. 
Taideneuvosto:
Taideneuvostossa on opetus- ja kulttuuriministeriön nimeämänä puheenjohtaja sekä vähintään kuusi ja enintään kahdeksan muuta jäsentä. Taideneuvosto valitsee keskuudestaan varapuheenjohtajan. Taideneuvoston jäsenen tulee olla taiteeseen ja kulttuuriin perehtynyt henkilö. Neuvoston toimikausi on kolme vuotta. Ennen taideneuvoston asettamista ministeriö kuulee taiteen ja kulttuurin kannalta merkittäviä tahoja. Taideneuvostoa asetettaessa on huolehdittava, että neuvoston taiteellinen ja muu asiantuntemus on monipuolinen ja että kielelliset ja alueelliset näkökohdat otetaan huomioon.
Vuosiksi 2016-2019 nimitetyn taideneuvoston puheenjohtajana toimii pääjohtaja Risto Ruohonen ja jäseninä johtaja Pauliina Ahokas, taiteen akateemikko Eija-Liisa Ahtila, muusikko Jaakko Kuusisto, sosiaalineuvos Maija Perho, kustantaja Saara Tiuraniemi, kirjailija Kjell Westö, taiteilijaprofessori Pirjo Yli-Maunula ja rehtori Mauri Ylä-Kotola.
Vuosiksi 2013-2016 nimitetyn taideneuvoston puheenjohtajana toimi rehtori Tiina Rosenberg ja jäseninä teatteri- ja elokuvaohjaaja Pauliina Feodoroff, taiteen akateemikko Eija-Liisa Ahtila, muusikko Jaakko Kuusisto, taidemaalari Heikki Marila, yliopistolehtori Alfonso Padilla, apulaiskaupunginjohtaja Piia Rantala-Korhonen, kustannuspäällikkö Saara Tiuraniemi ja kirjailija Antti Tuuri.
Valtion taidetoimikuntia on vähintään seitsemän ja enintään kymmenen. Jäseniä niissä voi olla puheenjohtajan lisäksi neljästä yhteentoista. Toimikunta valitsee keskuudestaan varapuheenjohtajan. Toimikunnan jäsenellä tulee olla hyvä taiteellinen asiantuntemus. Taidetoimikuntien toimikausi kestää kaksi vuotta. Sama henkilö voi toimia puheenjohtajana tai jäsenenä korkeintaan kaksi peräkkäistä toimikautta, minkä jälkeen hänet voidaan määrätä uudelleen toimikuntaan aikaisintaan kahden vuoden kuluttua. Ennen toimikunnan asettamista taideneuvosto kuulee taiteen kannalta merkittäviä tahoja. Toimikuntaa asetettaessa on huolehdittava, että toimikunnan taiteellinen ja muu asiantuntemus on monipuolinen ja että kielelliset ja alueelliset näkökohdat otetaan huomioon. Taideneuvosto päättää niiden täsmällisestä lukumäärästä ja taiteenalasta sekä nimeää niiden puheenjohtajat ja jäsenet.
Kaudella 2017–2018 taidetoimikuntia on seitsemän:
Taiteen edistämiskeskuksen alueellisten taidetoimikuntien määrään tai toimialueisiin ei tullut muutosta verrattuna aikaisempaan tilanteeseen.
Aikaisemmin maakuntaliitot nimesivät alueelliset taidetoimikunnat, nyt taideneuvosto nimeää niiden puheenjohtajat ja jäsenet kaksivuotiskausiksi. Alueellisia taidetoimikuntia ovat Uudenmaan, Varsinais-Suomen, Satakunnan, Hämeen, Pirkanmaan, Kaakkois-Suomen, Etelä- ja Pohjois-Karjalan, Etelä- ja Pohjois-Savon, Keski-Suomen, Pohjanmaan ja Kainuun, sekä Lapin taidetoimikunnat.
Taiteen edistämiskeskuksen lautakuntia ovat kirjailijoiden ja kääntäjien kirjastoapurahalautakunta sekä kuvataiteen näyttöapurahalautakunta.